google/wiki40b huggingface dataset:
Nasjonal jazzscene

Nasjonal jazzscene er en stiftelse som driver konsertscenen Victoria i Karl Johans gate i Oslo. Konsertprogrammet favner hele jazzsjangeren og er støtta av Kulturdepartementet. 
Jazzscenen blei etablert på initiativ fra Norsk Jazzforum, som på slutten av 1990-tallet lanserte planen om et slikt samlingssted. I 2003 ga Norsk kulturråd et tilskudd på en halv million kroner til videreutvikling av Jazzforumets prosjekt, som da omfatta to scener med ulik profil, Blå og Smuget. Året etter blei også scenene på klubbene Cosmopolite og Herr Nilsen inkludert i prosjektet. Smuget gikk seinere samme år ut av samarbeidet.
I 2005 kom jazzscenen inn på statsbudsjettet. Kulturdepartementet og Kulturrådet ønska at scenen skulle ha bare ett spillested, og Norsk Jazzforum falt da ned på Cosmopolite. Åpningskonserten var 15. september 2005. Året etter blei tidligere kulturminister Valgerd Svarstad Haugland valgt til styreleder i Nasjonal jazzscene. Samme høst utvida Cosmopolite med biscenen Belleville. Disse to stedene utgjorde så jazzscenen fram til våren 2008. Da måtte klubbene flytte fra lokalene i Møllergata, ettersom gårdeieren valgte å bygge om til hotell.
Mens Cosmopolite og Belleville flytta til Soria Moria på Torshov, valgte Nasjonal jazzscene å bli i sentrum. Stiftelsen leide da de tidligere kino- og teaterlokalene Victoria på Karl Johan.
Spøkelseskreps

Anatomi

Artene i denne gruppen er mangelfullt utforsket. Larvene er planktoniske (frittsvevende). De er ofte små (1 til noen få millimeter), men noen av de mange artene blir opptil 5 cm lange. Kroppen deles inn i hode, en kropp (thorax) med 7 ledd, og en nesten usynlig eller i alle fall sterkt redusert bakkropp (abdomen). De har to store antenner og to små, og navnet stammer fra at artene har en langstrakt, leddet og skjelettaktig kropp. De kjennes godt på sitt pinneaktige utseende.  De har relativt korte lemmer (peripoder), og mange av artene har kraftige klør på korte for- og baklemmer. Forlemmene brukes til å spise, gripe fatt i plankton eller forsvare seg (peripoder nummer 1–2). Gjellene sitter på tredje-fjerde thorax-ledd (peripoder 3–4). Bakbena (peripoder 5–7) brukes til å holde seg fast i underlaget eller i tang.  Hunnene bærer eggene ved gjellene, dvs på 3–4 thorax-ledd bak forlemmene.

Økologi og livsforhold

Spøkelseskreps lever utelukkende i havet, og er funnet i nær sagt alle verdenshav men med sterkere representasjon i Stillehavet, og delvis i Atlanterhavet, enn i andre hav. De fleste arter foretrekker tidevannssonen, mens noen relativt få arter er funnet på dyp helt ned til 4 000 meter. De lever gjerne på mosdyr (bryozoa), alger, eller på tang. De holder seg fast på underlaget med bakbeina.
Artene er altetende, og lever på diatomer, detritus (bunnavfall), protozoer, ulike plankton, og larver av andre krepsdyr. Noen filtrerer mat ut av vannmassene med antennene, andre skraper detritus av underlaget eller fanger mikroorganismer med forlemmene. De fleste av artene er rovdyr som aktivt kan fange annen mat. De kan likne underlaget de sitter på og sitte og vente på byttedyr som strømmer forbi i vannmassene.
Selv er de typisk byttedyr for reker, anemoner, eller maneter.  De er ikke en viktig matkilde for fisk, men de utgjør en viss matkilde for brenningsabbor-arten Cymatogaster aggregata i dens parringssesong i Stillehavet.
Kongedømmet Fusa

Kongedømmet Fusa var et kunstprosjekt for å utforske spørsmål knyttet til begrepet identitet. Den 21. juni 2003 ble Fusa kommune erklært som egen stat under en seremoni på Eide. Kunstneren Morten Holmefjord ble av formannen i eldrerådet utnevnt til visekonge. Kommunen ble slik til Kongedømmet Fusa. Forholdet mellom Visekongen og de folkevalgte var regulert i Engeviktraktaten, som ble signert av daværende ordfører Asbjørn Heidal og Visekongen.
21. juni 2004 gav Fusa Sentralbank ut den nye valutaen fusisk krune (FSK). Ei fusisk krune var like mye verd som 100 norske kroner. Året etter utgav Sentralbanken i samarbeid med Det viseregale kontoret et eget sett med brevmerker for Fusa.
21. juni 2005 ble Fusapasset lansert. I tillegg til mange vanlige passfunksjoner, inneholdt Fusapasset bl.a. en statskalender for kongedømmet, lister over viseregale og kongelege verv, forvaltning og reglement, en revidert utgave av Engeviktraktaten og 10 teser for kongedømmet Fusa. Forsiden viste Fusas riksvåpen og bar teksten «Fusa», «pass», «Kingdom of Fusa» og «Passport».
Kongedømmet Fusa ble aldri anerkjent som selvstendig stat i juridisk sammenheng. Allikevel rakk landet å få et omfattende representasjonskorps den korte tiden det eksisterte. Det hadde utenriksråd, ambassadører, konsuler og generalkonsuler i flere land og i en rekke norske byer, såvel som omreisende representanter.

Kongedømmet Fusa avvikles

Den 12. september 2005 ble det holdt en folkeavstemning i Fusa om kongedømmets fremtid. Resultatet ble 680 stemmer for å holde frem som egen stat (42,8%), 908 stemmer imot (57,2%) og 22 henlagte stemmer, til sammen 1 610 stemmer av 2 757 med stemmerett (et fremmøte på 60,6%).
Nyttårsaften 2005 ble Kongedømmet Fusa høytidelig nedlagt da Visekongen abdiserte som følge av flertallets nei. Representasjonskorpset fikk avskjed, kongekronen ble sluppet i vannet midtfjords, Visekongen reiste i eksil til Sør-Amerika, og Fusa gikk tilbake til en styreform som en vanlig, norsk kommune.

Kilder

https://www.fusa.kommune.no/artikkel.aspx?MId1=64&AId=72
Gourmand (Christian VIIs hund)

Gourmand, Grand chien danois du Roi, var Christian VIIs gigantiske grand danois og en foretrukken selskapspartner i en periode, til den ble fjernet og gitt tilbake til giveren.

Monsieur Gourmand

Pga. sin størrelse og vakre fremtoning, ble hunden forært kongen av en adelsmann fra traktene omkring Lübeck, trolig hertugen av Pløn. Hunden var leverfarvet, av veldig høyde og størrelse, og dens brede bryst viste styrke fra en engelsk mastiff, iblandet elegansen til en greyhound.
Gourmand (som har hatt betydningene groveter og/eller gourmet) må ha nådd Christian omtrent til brystet; Christian var rundt 162 cm høy. Den glade kjempen som fulgte kongen over alt var ofte i stand til å løfte kongen ut av en trist stemning. Hunden fikk mat fra kongens bord, ofte fra kongens egen hånd, og døste gjerne sammen med kongen på hans foretrukne sofa. Da var det ingen ved hoffet som våget å nærme seg de to. Gourmand var leken, føyelig og 100 prosent trofast mot sin herre, trolig den eneste av sitt slag ved hoffet.

Deltager i selskapslivet

En vittig hoffdame skrev til en venninne om hvordan Gourmand satt i teaterlosjen på Hofteatret mellom kongen og dronningen og lyttet til skuespillet og betraktet ballettene med andakt. Innimellom begynte Gourmand også å tale, slik at det var vanskelig å få ørens lyd.
På en kjøretur til et middagsselskap i nærheten av Travendal i Slesvig-Holsten, kjørte Christian foran i åpen vogn. Rett bak ham fulgte en annen vogn trukket av seks hester med en løper foran. I vognen satt Gourmand. Løperen foran bar på et skilt med Gourmands monogram og teksten: Grand chien danois du Roi. Etter disse fulgte de mest fornemme hoffmenn i kortesjen.
Gourmand ble senere i samme periode, av kongens fiender titulert Conferentie Raad, altså kongens private rådgiver. Under en seiltur på kanalene i Travendals parker, forhindret tittelen ham ikke i å oppføre seg uhøvisk: Han kastet seg i vannet og hoppet opp i en av båtene hvor kammerpasje Warnstedt og fru Gähler satt, så sistnevnte senere ble nødt til å gå på konsert i vått tøy, da det ikke var tid til å skifte.
I mai 1770 døde kongens bestemor, enkedronning Sophie Magdalene, og et litt tilfeldig castrum doloris ble i anledningen satt sammen. Da Christian, dronningen og Struensee ankom for å se arrangementet, var slottskirken full av mennesker. De kongelige inntok sine plasser i de øvre gallerier, mens Gourmand løp ned i kirken hvor ingen våget å jage ham ut igjen. I den høytidelige og stille stunden luntet Gourmand hen mot den fløyelsbetrukne kisten, løftet på benet og tisset på et av kistens hjørner.
Kongen hadde mange morsomme dager med sin trofaste venn, som han også en gang forsøkte å kaste ut fra altanen på Christiansborg slott.Etter kuppet mot Struensee, Caroline Mathilde og kongen fikk vennskapet dog en brå avslutning; Gourmand ble fjernet av det seirende partiet og gitt tilbake til den lybske adelsmannen som i sin tid hadde gitt hunden til kongen.
Tjuvholmen skulpturpark

Bakgrunn for parken

Skulpturparken er utviklet av Selvaag Gruppen og Aspelin Ramm Gruppen som sammen eier Tjuvholmen KS, selskapet som har ansvaret for utbyggingen av Tjuvholmen. Det var i 2002 at Selvaag Gruppen og Aspelin Ramm Gruppen, i samarbeid med arkitekt Niels Torp, vant en offentlig konkurranse om utvikling av nye Tjuvholmen. Da Tjuvholmen ble kjøpt av Oslo Havn KF, ble deler av salgssummen øremerket til en gave til byen bestående av skulpturparken, Astrup Fearnley Museet, badestrand og utkikkstårnet Tjuvtitten .
I utviklingen av skulpturparken på Tjuvholmen har man blant annet konsultert det kjente danske kunstsenteret Louisiana Museum of Modern Art, Louisiana kunstmuseum.
Nesten alle skulpturene i skulpturparken er utlånt fra Selvaagsamlingen, bortsett fra ”Things for a House on an Island” og ”Untitled (Totem)”, som er eiet av Tjuvholmen KS. Selvaag-familien har i flere tiår hatt et sterkt engasjement for kunst og skulpturer. Selskapets grunnlegger, Olav Selvaag, hadde en visjon om å bringe figurativ skulpturkunst ut av museene og inn i bomiljøene. Selvaag har siden 1958 en tradisjon med å utsmykke sine boligområder med skulpturer. I løpet av disse årene har Selvaag utplassert over 500 skulpturer i ulike bomiljøer. I 2004 tok Selvaag Gruppen initiativet til å etablere Peer Gynt-parken på Løren i Oslo.
Eulitoclonius

Levevis

Larvene utvikler seg i ved av løvtrær.

Utbredelse

Arten er bare kjent fra Kamerun.
Familien Addams

Handling

Familien Addams bor i et gotisk, viktoriansk herskapshus og de nyter det som de fleste andre mennesker synes er ubehagelig og morbid. Familien består av pappa Gomez og hans hustru Morticia, onkel Fester, bestemor og barna Pugsley og Wednesday, husets hovmester Lurch samt den spaserende hånden Thing.

Andre versjoner

Flere oppfølgere har blitt gjort på serien og dens konsept, blant annet tre spillefilmer, The Addams Family (1991), Addams Family Values (1993) og Addams Family Reunion (1998). Det har også blitt laget to animerte TV-serier og seks videospill basert på konseptet ble utgitt i årene 1989 til 1994. I 2010 ble det satt opp en musikal på Broadway.
Skarpeidbroa

Skarpeidbroa er ei bro på fylkesvei 204 som går over Trysfjorden i Søgne kommune, Vest-Agder. Den ble bygget i 1963 og er ei buebro. Broa er 100 meter lang.
Affinitetskromatografi

Affinitetskromatografi er en metode for å skille biokjemiske blandinger basert på en svært spesifike interaksjoner mellom antigen og antistoff, enzym og substrat, reseptor og ligand, eller protein og nukleinsyre. Det er en type kromatografisk laboratorium teknikk som brukes for å rense biologiske molekyler i en blanding ved å utnytte molekylære egenskaper. Biologiske makromolekyler, som for eksempel enzymer og andre proteiner, interaksjoner med andre molekyler med høy spesifisitet gjennom flere forskjellige typer obligasjoner og samhandling. Slik vekselsvirkningene, inkludert hydrogen bindinger, ioniske interaksjoner, disulfide broer, hydrofobe interaksjon, og mer. Høy selektivitet av affinitetskromatografi i er forårsaket ved at ønsket molekyl vil interagere med den stasjonære fasen og bli bundet i kolonnen, og dermed bli adskilt fra det uønskete materiale som ikke vil samhandle og aluere først. molekyler som ikke lenger trengs er først vasket bort med en buffer mens ønsket proteiner er i nærvær av aluerende løsemiddel (av høyere salt konsentrasjon). Denne prosessen skaper en konkurransedyktig samspillet mellom ønsket protein og immobilisert stasjonære molekyler, som til slutt lar den nå svært rensete proteinet bli utgitt.
Lorentz Fisker

Embetskarriere

Han tok eksamen som ex. jur. (ei ubekvem) den 5. april 1754. Den 24. juni 1757 ble han adjungeret byfogd hos faren i København. Den 19. november 1762 ble han byfogd i Kristiansand. Fisker var kst. stiftamtmann i Kristiansand i 1761. Fisker ble utnevnt til lagmann 23. desember 1763.  Han fikk tittel av virkelig justisråd fra 1. mai 1767. 
Fisker drev både med ulovlig brennevinssalg og ble kritisert for «sin utaalelige konduite og upasselige rigeur». Hele boet hans ble solgt på auksjon idet han «er kommet i saadan decadance at hans creditorer efter domme har udexekveret alt hvad han ejer og har». Ved reskript 13. november 1778 ble det bestemt han skulle tiltales for drukkenskap.
Alt han eide gikk tapt, «hvorover han har resolveret sig at retirere paa landet».

Familie

Han døde 8. april 1779 på Holmegård, 48 år gammel. Han var da blitt sinnssyk. Foreldrene var justisråd Lorentz Fisker og Engel Cathrine Smith. Lorentz Fisker var viseborgermester, assessor i Hofretten, senere byfogd i Kristiansand. Lagmann Fiskers bror var Corfitz Fisker, (1729-1802). Han var fra 1751 sekretær i Danske kanselli og fra 1796 direktør i Generalpostamtet.
Fisker ble gift 3. mai 1764 i Kristiansand med Engel Kirstine Kierulf (1727-1794) datter av kjøpmann og stadskaptein Hans Mortensen Kierulf og Marie Magdalene Wiborg.
Man Friday

Handling

I satirisk form forteller filmen om en kulturkollisjon på en øde øy. Puritanisme og herskermentalitet blir satt opp mot stammefellesskap, livsglede og toleranse. Den bibellesende, pelskledde Robinson med papegøye og skinnparasoll fremtrer fra første stund som både komisk og ynkelig. Han er imperialisten som med urokkelig tro på egen fortreffelighet skyter ned tre innfødte, og det er med nød og neppe at Fredag unngår samme skjebne. Han skjønner at list må til hvis han skal unngå samme skjebne, og derfor later han som om han er interessert i å lære det Robinson påbyr ham. I virkeligheten er det han som begynner å oppdra sin herre, uten at briten skjønner det. Etterhvert oppstår det et vennskap mellom de to, men Robinsons uvilje mot å ta opp i seg noe av Fredags livsvisdom vanskeliggjør etterhvert vennskapet.
GANOVEX

GANOVEX (forkortelse for German Antarctic North Victoria Land Expedition) betegner en rekke ekspedisjoner til Victoria Land i Antarktis gjennomført av det tyske Bundesanstalt für Geowissenschaften und Rohstoffe (Forbundsinstitutt for geovitenskap og råstoffer). Den første ekspedisjonen (GANOVEX I) ble gjennomført i 1979. Ekspedisjonene benytter blant annet feltstasjonene Gondwana i Terra Nova Bay og Lillie-Marleen ved Lilliebreen. Blant oppgavene til ekspedisjonene er å utforske oppbrekningen av urkontinentet Gondwana og utviklingen av det antarktiske kontinentet.
Madla Svømmeklubb

Madla Svømmeklubb er en svømmeklubb fra Madla i Stavanger, stiftet i 1970. Klubben har per 2013 ca 1200 medlemmer.
Klubben tilbyr vann- og svømmeopplæring til alle aldre og ferdighetsnivåer, fra babysvømming til elite konkurransesvømming.
NIMBY

NIMBY er et akronym for "Not In My Back Yard", ikke i min bakgård. 
NIMBY beskriver motstand mot endringer av ens nærområde, men ikke nødvendigvis mot endringer i andres nærområde.
Blanchard Ridge

Blanchard Ridge er en fjellrygg, 520 meter over havet ved nordsiden av munningen av Wigginsbreen på Kiev Peninsula på vestkysten av Graham Land. Den ble kartlagt av Den franske antarktisekspedisjonen, 1908–10, og navngitt av Jean-Baptiste Charcot etter en monsieur Blanchard, som da var fransk konsul i Punta Arenas.
Primera División 1997–1998

Primera División 1997-98 var den 67. sesongen i spansk fotball siden ligaen ble innført. Sesongen ble innledet 30. august 1997 og avsluttet 16. mai 1998. Christian Vieri fra Atlético Madrid ble toppscorer med 24 ligamål. FC Barcelona vant sin 15. ligatittel denne sesongen.
Aldwych Theatre

Aldwych Theatre er et teater i Aldwych på Londons West End.
Teateret åpna i 1905, og har gjennom det meste av sin historie spilt lettere stykker. Fra 1960 var teateret tilholdssted for Royal Shakespeare Company sine London-produksjoner, før de i 1982 flytta til Barbican i City. Teateret har en kapasitet på 1150 seter.
Jens Jørn Bertelsen

Landslagskarriere

Bertelsen debuterte for Danmark i Bergen i 0–0 kampen mot Norge. Den da 24 år gamle Bertelsen spilte på midtbanen sammen med Niels Tune og Petter Poulsen. Tre år senere hadde han spilt tre landskamper. Det var først da Sepp Piontek tiltrådte i 1979, at Bertelesen ble en etablert landslagsspiller, noe han forble de ni etterfølgende årene. Han var også med under fotball-EM 1984 og fotball-VM 1986.
Berthelsen scoret i 1979 i Cádiz mot Spania i 3–1 kampen. Hans andre mål kom i 1986, da han også ble matchvinner i Idrætsparken i 1–0mot Finland i Danmarks første kvalifiseringskamp til fotball-EM 1988. Han spilte sin siste landskamp i en alder av 35 år, i Cardiff i 0–1 kampen mot Wales i 1987. Selv om Bertelsen var med i 24 kamper, hvor Danmark ikke scoret mål, vant Danmark flere kamper enn de tapte, med 32 seiere, 12 uavgjorte og 25 tap. Bertelsen spilte også fem kamper for Danmarks U21-landslag i 1975.
Bertelsen var en liten midtbanesliter av rang. Han var konstant i bevegelse og var dyktig til å erobre baller. På landslaget var hans oppgave å få tak i ballen, og slippe den raskt videre med presise avleveringer. Når Piontek skulle ta ut landslagstroppen, startet han som regel med å skrive JJB på blokken sin. Bertelsen var også kjent under kallenavnet Sjønne.

Seniorkarriere

Bertelsen startet som 8-åring i den lokale klubben Sædding-Guldager Idrætsforening. Det var først som 21-årig, at han skiftet til Esbjerg fB, som han spilte for i to omganger. Da Bertelsen vendte hjem fra utlandet i 1987, ble han spillende trener i Esbjerg. I alt spilte han 317 kamper og lagde 42 mål for klubben.
I 1976 var han med på å vinne pokalfinalen (2–1 over Holbæk), og han ble kåret til finalens pokalfighter. I 1979 var han med på å vinne det danske mesterskapet med Esbjerg. Samme år ble han kåret til Årets fotballspiller i Danmark. Det var først som 30-årig, at Bertelsen valgte å bli profesjonell i udlandet. Han måtte forlate belgiske Seraing, da klubben gikk konkurs.

Etter karrieren

Før utreisen hadde Bertelsen, som var opplært i forretningen Sportland, vært kjøpmann, assurandør og regnskapsmann. Etter at han vendte hjem, kjøpte han i 1989 Jensens Bøfhus i Esbjerg, som han fremdeles eier. Han var på et tidspunkt engasjert i kjedens restauranter i Horsens og Fredericia, men trakk seg senere ut igjen. Bertelsen var i en årrekke formann for Esbjerg Erhvervsklub.
Wilhelm Johannsen

Medlemskap i internasjonale akademier

Medlem i Academy of Natural Sciences of Philadelphia (innvalgt 1915).
Akosombodemningen

Akosombodemningen  er en demning ved elva Volta i Ghana, og gir vann til et vannkraftverk som bl.a. gir elektrisk kraft til et aluminiumsverk eid av Valco. Demningen har skapt verdens største menneskeskapte innsjø, Voltasjøen. Demningen ble bygd under landets første president, Kwame Nkrumah. Demningen ble påbegynt i 1961 og ble offisielt åpnet i 1965. Akosombodemningen produserer det meste av Ghanas, Togos og Benins elektrisitet. 
Akosombo kraftverk har en installert kapasitet på 1 020 MW, fordelt på seks turbiner, og produserer årlig 5 TWh elektrisk kraft.  
På grunn av oppdemningen måtte 78 000 mennesker, sammen med sine 200 000 husdyr, flytte til andre områder, og 120 bygninger ble lagt under vann.
Førti km lengre nede i det samme vassdraget ligger Kpongdemningen, hvor den tilhørende kraftstasjonen har 140 MW installert effekt.
Store Bergan Idrettslag

Fotball

A-laget i fotball spiller i 2011 i 4. divisjon.
Lukoml kraftverk

Lukoml kraftverk er et varmekraftverk i Hviterussland. Det har en installert produksjonskapasitet på 2400 MW, fordelt på 8 turbiner. Dette er et av Øst-Europas største kraftverk målt etter effekt. Anlegget ble påbegynt omkring 1965 og stod ferdig i 1972. Brenselkilden er naturgass og olje.
2012 (film)

Handling

Handlingen i filmen begynner i 2009 når vitenskapsmenn oppdager at urgamle spådommer om jordens undergang, blant annet hentet fra mayaenes kalender, er sanne og at jordkloden vil bli ødelagt 21. desember 2012. Når datoen inntreffer, bryter det ut en rekke ekstreme naturkatastrofer som utsletter store deler av menneskeheten: jordskorpen sprekker opp og landområder flytter seg i voldsomme jordskjelv, vulkanutbrudd og tsunamier. Verdenslederne, de rikeste og enkelte utvalgte har imidlertid sikret seg plass i flere «arker», gigantiske overlevelseskip, som i all hemmelighet er blitt bygd i Tibet. Hovedpersonene, en skilsmissefamilie fra California, klarer på utrolig vis å unnslippe farene og til sist redde seg inn i en av arkene der menneskene er trygge til katastrofen er over.
Boris Gryzlov

Tidlig karriere

Gryzlov ble født i Vladivostok og vokste opp i Vladimir Putins hjemby Sankt Petersburg. Han ble uteksaminert fra Leningrads Elektriske Institutt for Kommunikasjoner i 1973 og arbeidet som radio-ingeniør. Han ble ikke en offentlig person før i 1999, da han i desember ble valgt inn i den russiske Dumaen som medlem av Sergej Sjojgus Enhetsparti. I januar 2000 ble han leder for Enhetspartiets fraksjon i Dumaen.

Innenriksminister

I mars 2001 ble han utnevnt til Russlands innenriksminister. I denne stillingen erklærte Gryzlov at hans prioriteter var kamp mot terrorisme og korrupsjon. Han er ansvarlig for den beryktede «varulver i epåletter» (rus. oborotni v pogonah)-etterforskningen av korrupte polititjenestemenn. Uttrykket «varulver i epåletter» ble funnet på av Gryzlov selv, og ble raskt et ordtak og et ironisk mem. Kritikere beskyldte Gryzlov for å bruke denne etterforskningen til å øke sin egen popularitet i forkant av det russiske parlamentsvalget i 2003.
Han støttet Kremls politikk i Tsjetsjenia og ble kjent som en lojal støttespiller for den russiske presidenten.
I august 2001 hevdet Boris Gryzlov at opp til 100 industrivirksomheter i Sankt Petersburg, inkludert Petersburg drivstoffselskap, byens største bensinstasjonselskap, samt fire større havner i Nordvest-Russland, St. Petersburg, Kaliningrad, Arkhangelsk og Murmansk, var kontrollert av Tambovgjengen.  I mai 2002 sendte han en kommisjon til St. Petersburg for å etterforske korrupsjonsbeskyldninger innen byens bensinmarked. Etterforskningen ble igangsatt etter at Faeton bensinselskap, byens nest største bensinstasjonselskap, i april hadde klaget til både Gryzlov og statsadvokaten over at Sankt Petersburgs byadministrasjon hadde gitt fortrinnsrett til Petersburg drivstoffselskap. Etterforskningen fikk imidlertid ingen åpenbare konsekvenser.

Nasjonalforsamlingens leder

Han vendte tilbake til partipolitikk før et år var gått, og i november 2002 ble han leder for Forent Russland, en sentrumsorientert pro-Putingruppe som oppsto fra Enhetspartiet og flere andre bevegelser som var pro-regjeringen slo seg sammen med dem. I desember 2003 ble Boris Gryzlov valgt til leder av den russiske Dumaen.
Som leder av Forent Russland ble han ofte beskyldt av opposisjonspolitikere for regjeringsbyråkrati og ineffektivitet og for implisitt å støtte alle handlinger som Putin og regjeringen foretok. I 2007 gjorde partiet visse immrømmelser overfor folkelige krav (f.eks. å angripe Mikhail Zurabov, som er en av de mest upopulære ministrene i Russland).
I 2007 karakteriserte Boris Gryzlov partiet sitt som et konservativt parti.

Minneverdige sitater

En gang i 2005 sa Gryzlov: «Parlamentet er ikke et sted for politiske diskusjoner.»  Han ble omfattende kritisert og latterliggjort av russiske liberalere for denne uttalelsen.
Etter parlamentsvalget i 2007 svarte Gryzlov på kritikk av påstaått valgfusk: «De kaster ikke noen tvil over det endelige resultatet. Det faktum at disse uregelmessighetene har blitt registrert viser at vi har et gjennomsiktig valgsystem.»
Nigeria under Afrikamesterskapet i friidrett 2004

Resultater (ufullstendig)

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Xania

Xania ble brukt som forkortelse for Christiania. Forkortelsen var alminnelig i alle typer skriftlige fremstillinger, og forekom blant annet ofte i folketellinger.
Den greske bokstaven Χ (chi) har i over 1000 år vært benyttet som forkortelse for Kristus.